આજે જ્યારે મનોજ કુમાર 77મો જન્મ દિવસ ઉજવી રહ્યાં છે, ત્યારે આજની બૉલીવુડ ફિલ્મોની મનોજ કુમારની પૂરબ ઔર પશ્ચિમ સહિત કોઈ પણ દેશભક્તિની ફિલ્મ સાથે સરખાવી જુઓ, તો ખ્યાલ આવશે કે મનોજ કુમારની કલ્પનાનું પૂરબ એટલે કે ભારત આજે સમ્પૂર્ણપણે પશ્ચિમ બની ચુક્યું છે. પૂરબ ઔર પશ્ચિમમાં જે નગ્નતા કે ઓછા કપડાં સામે મિસ્ટર ભારત કુમાર છોછ કે ઘૃણા વ્યક્ત કરતા હતાં, તેવા કપડાં કે નગ્નતા આજની બૉલીવુડ ફિલ્મની યૂએસપી બની ચુક્યાં છે. મનોજ કુમાર પોતે પણ આજે પોતાની ફિલ્મ પૂરબ ઔર પશ્ચિમનું પૂરબ શોધવા નિકળે, તો તેમને જડે નહીં.